Það er lífsstíll að starfa við ferðaþjónustu „ Ég er búinn að starfa við rekstur tengdan ferðaþjónustu , með smá hléum , í hálfa öld . Byrjaði 25 ára gamall að reka Skíðaskálann í Hveradölum , þar var ég í 10 ár og hef farið víða síðan en lengst af verið hér á Vesturlandi . Yfirleitt verið svona 5 - 6 ár á hverjum stað , ” segir Óli Jón Ólason , sem nýlega opnaði kaffihúsið Kaffi Emil í Grundarfirði , ásamt konu sinni Steinunni Hansdóttur . „ Það er nú reyndar Steinunn sem rekur þetta kaffihús , sér um baksturinn og allt sem til þarf . Ég fæ að fljóta með , get farið í sendiferðir út í búð og fleira smálegt , enda er ég löngu orðið löglegt gamalmenni , þetta að verða 75 ára , ” segir Óli . Sjá viðtal við gömlu kempuna Óla Jón Ólason , fyrrum ferðamálafulltrúa , hótelstjóra og m.m. fleira í Skessuhorni sem kom út í dag .